**Ministru kabineta noteikumu projekta “Grozījums Ministru kabineta 2017. gada   
12. septembra noteikumos Nr. 541 “Izglītības kvalitātes valsts dienesta maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījums Ministru kabineta 2017. gada 12. septembra noteikumos Nr. 541 “Izglītības kvalitātes valsts dienesta maksas pakalpojumu cenrādis”” (turpmāk – MK noteikumu projekts) izstrādāts ar mērķi iekļaut Izglītības kvalitātes valsts dienesta (turpmāk – dienests) sniegto maksas pakalpojumu cenā darba devēja obligāto iemaksu likmi 24,09 procentu apmērā, precizēt maksas pakalpojumu, ievērojot Satversmes tiesas 2017. gada 24. novembra spriedumu lietā  Nr. 2017-07-01 “Par Izglītības likuma 50. panta 1. punkta, ciktāl tas liedz personai, kura tikusi sodīta par smagu vai sevišķi smagu noziegumu, tiesības strādāt par pedagogu, atbilstību Latvijas Republikas Satversmes 106. pantam”, un paredzēt jaunu dienesta sniegto maksas pakalpojumu.  MK noteikumu projekts stājas spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts saskaņā ar Likuma par budžetu un finanšu vadību 5. panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. MK noteikumu projekta izstrādes nepieciešamība izriet arī no Ministru kabineta 2013. gada 23. aprīļa noteikumu Nr. 225 “Izglītības kvalitātes valsts dienesta nolikums” 6. punktā noteiktā, ka dienestam ir tiesības saņemt maksu par sniegtajiem publiskajiem pakalpojumiem.  MK noteikumu projekts izstrādāts, ievērojot likuma “Par valsts sociālo apdrošināšanu” 18. panta pirmo daļu un Satversmes tiesas 2017. gada 24. novembra spriedumu lietā Nr. 2017-07-01 “Par Izglītības likuma 50. panta 1. punkta, ciktāl tas liedz personai, kura tikusi sodīta par smagu vai sevišķi smagu noziegumu, tiesības strādāt par pedagogu, atbilstību Latvijas Republikas Satversmes 106. pantam”.  Ar MK noteikumu projektu, ievērojot sabiedrības pieprasījumu, tiks noteikts jauns dienesta maksas pakalpojums – pieteikuma (iesnieguma) un tam pievienoto dokumentu projekta sākotnējā caurlūkošana (pirmspārbaude) pirms pieteikuma (iesnieguma) iesniegšanas dienestā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Izglītības likuma 14. panta 12.1 punktā, 27. panta pirmajā daļā, 30. panta 4.1 daļā, 33. panta trešajā daļā un Ministru kabineta 2016. gada 20. decembra noteikumu Nr. 831 “Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību” 1. punktā noteiktajam dienests organizē vispārējās izglītības iestāžu, profesionālās izglītības iestāžu, citu Izglītības likumā noteikto institūciju (turpmāk – izglītības iestāde), eksaminācijas centru (izņemot pirmsskolas izglītības iestādes), izglītības iestāžu (izņemot augstskolas un koledžas), kuras īsteno profesionālās pilnveides izglītības programmas, izglītības iestāžu, kuras īsteno profesionālās ievirzes izglītības programmas, un izglītības programmu (vispārējās pamatizglītības, vispārējās vidējās izglītības, profesionālās pamatizglītības, arodizglītības, profesionālās vidējās izglītības, profesionālās tālākizglītības programma) (turpmāk – izglītības programma) akreditāciju, kā arī valsts augstskolu vidējās izglītības iestāžu un valsts un pašvaldību izglītības iestāžu (izņemot augstskolas un koledžas) vadītāju (turpmāk – izglītības iestādes vadītājs) profesionālās darbības novērtēšanu.  Ministru kabineta 2017. gada 12. septembra noteikumu Nr. 541 “Izglītības kvalitātes valsts dienesta maksas pakalpojumu cenrādis” (turpmāk – MK noteikumi Nr. 541) pielikuma tabulā norādīta maksas pakalpojuma cena par izglītības iestādes, eksaminācijas centra, izglītības programmu akreditāciju un izglītības iestādes vadītāja profesionālās darbības novērtēšanu. Ja izglītības programmu vai kvalifikāciju skaits ir līdz 10 vienībām, pakalpojuma cena ir norādīta aprēķinātā veidā, jo vairumā gadījumu izglītības iestādes, eksaminācijas centri akreditācijai piesaka ne vairāk par 10 izglītības programmām vai kvalifikācijām. Ja izglītības programmu vai kvalifikāciju skaits ir lielāks par 10 vienībām, MK noteikumu Nr. 541 pielikuma 2. piezīmē ir norādīta formula P x (24 x L x h) + 1,2 x (24 x L x h) cenas par izglītības iestādes, eksaminācijas centra un izglītības programmu akreditācijas aprēķināšanai, kur P ir izglītības programmu vai kvalifikāciju skaits, 24 ir akreditācijas ekspertu komisijas eksperta darba stundu skaits, L ir stundas likme kopā ar valsts sociālās apdrošināšanas obligātajām iemaksām (*euro*), 1,2 ir koeficients, kuru piemēro akreditācijas ekspertu komisijas vadītāja stundas likmei, un h ir darba apjoma pieauguma koeficients akreditācijas ekspertu komisijas eksperta stundas likmei atkarībā no izglītojamo skaita izglītības iestādē. MK noteikumu Nr. 541 pielikuma  12. punktā noteiktajai izglītības iestādes vadītāja profesionālās darbības novērtēšanai MK noteikumu Nr. 541 2. piezīmē dotā formula netiek pielietota, jo aprēķinātā cena nav atkarīga no izglītības programmu vai kvalifikāciju skaita. Mainīgais lielums ir tikai izglītojamo skaits izglītības iestādē. Maksa par izglītības iestādes vadītāja profesionālās darbības novērtēšanu jau norādīta tabulā aprēķinātā veidā pēc formulas (24 x L x h) + 1,2 x (24 x L x h), kur 24 ir akreditācijas ekspertu komisijas eksperta darba stundu skaits, L ir stundas likme kopā ar valsts sociālās apdrošināšanas obligātajām iemaksām (*euro*), 1,2 ir koeficients, kuru piemēro akreditācijas ekspertu komisijas vadītāja stundas likmei, un h ir darba apjoma pieauguma koeficients akreditācijas ekspertu komisijas eksperta stundas likmei atkarībā no izglītojamo skaita izglītības iestādē. Satversmes tiesa 2017. gada 24. novembrī ir pieņēmusi spriedumu lietā Nr. 2017-07-01 “Par Izglītības likuma 50. panta 1. punkta, ciktāl tas liedz personai, kura tikusi sodīta par smagu vai sevišķi smagu noziegumu, tiesības strādāt par pedagogu, atbilstību Latvijas Republikas Satversmes 106. pantam” un nosprieda atzīt Izglītības likuma 50. panta 1. punktu, ciktāl tas nosaka absolūtu aizliegumu personai, kura tikusi sodīta par tīšu smagu vai sevišķi smagu noziegumu, strādāt par pedagogu, par neatbilstošu Latvijas Republikas Satversmes 106. pantam un spēkā neesošu no 2018. gada 1. jūnija. Ievērojot minēto, mainīts MK noteikumu Nr. 541 pielikuma 14. punkta formulējums, jo turpmāk dienestam ir jāvērtē jebkura persona, kura sodīta par noziedzīgu nodarījumu un kura, iesniedzot iesniegumu, apliecinās vēlmi strādāt par pedagogu. Līdz 2018. gada 1. jūnijam dienests vērtēja vai tas nekaitē izglītojamo interesēm, ja par pedagogu strādās persona, kas bijusi sodīta par tīšu kriminālpārkāpumu vai mazāk smagu noziegumu.  MK noteikumu Nr. 541 pielikumā noteiktā maksas pakalpojuma cenu tieši ietekmē valsts sociālās apdrošināšanas obligāto iemaksu likmes lielums.  2017. gada 27. jūlijā tika pieņemti grozījumi likuma “Par valsts sociālo apdrošināšanu” 18. panta pirmajā daļā, nosakot, ka no  2018. gada 1. janvāra obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 35,09 procenti, no kuriem 24,09 procentus maksā darba devējs un 11 procentus – darba ņēmējs. Lai nodrošinātu MK noteikumu Nr. 541 atbilstību likuma “Par valsts sociālo apdrošināšanu” noteiktajam, ar MK noteikumu projektu paredzēts izteikt MK noteikumu Nr. 541 pielikumu jaunā redakcijā, iekļaujot dienesta sniegto maksas pakalpojumu cenā darba devēja obligāto iemaksu likmi 24,09 procentu apmērā.  Dienests pirms administratīvās lietvedības uzsākšanas, neveic izglītības iestāžu, eksaminācijas centru un to dibinātāju iesniegto dokumentu pārbaudi pirms to iesniegšanas dienestā. Izglītības iestādes, tās dibinātāja dienestā iesniegto pieteikumu (iesniegumu) un tam pievienotos dokumentus izskata dienesta atbildīgie speciālisti un lēmumu pieņem dienesta vadītājs. Ja tiek konstatēti pieteikuma (iesnieguma) un/vai iesniegto dokumentu trūkumi, dienests pieprasa pieteikuma (iesnieguma) un dokumentu iesniedzējam noteiktā termiņā novērst trūkumus un nepilnības. Līdz ar to šobrīd daudzos gadījumos pieteikuma (iesnieguma) iesniedzējam (izglītības iestāde, tās dibinātājs, pilnvarots pārstāvis) tiek kavēta, piemēram, izglītības programmas iesniegšana, jaunas izglītības iestādes reģistrācija, izglītības iestādes un izglītības programmu akreditācijas procesa uzsākšana, kas varētu tikt novērsta, ja pieteikuma (iesnieguma) iesniedzējs izmantos dienesta sniegto dokumentu pirmspārbaudes pakalpojumu. Turklāt jau šobrīd izglītības iestāžu vadītāji, izglītības iestāžu dibinātāji un izglītības pārvalžu vadītāji vairākkārtīgi interesējas par iespēju, lai pieteikumu (iesniegumu) un tam pievienotos dokumentus dienesta speciālisti izvērtētu pirms iesniegšanas dienestā. Jaunais dienesta maksas pakalpojums – pieteikuma (iesnieguma) un tam pievienoto dokumentu projekta sākotnējā caurlūkošana (pirmspārbaude) pirms pieteikuma (iesnieguma) iesniegšanas dienestā – paredz, ka pieteikums pirmspārbaudei iesniedzams gan elektroniskā, gan papīra formā un pakalpojumu dienests nodrošinās divu līdz trīs darbdienu laikā.  Ar MK noteikumu projektu paredzēti dienesta maksas pakalpojumu pieci veidi – izglītības iestāžu, citu Izglītības likumā noteiktu institūciju un zinātnisko institūciju iesniegto dokumentu projektu sākotnējā caurlūkošana pirms iesniegšanas reģistrācijai; iesniedzamo dokumentu sākotnējā caurlūkošana pirms izglītības programmas iesniegšanas licencēšanai; iesniedzamo dokumentu projektu sākotnējā caurlūkošana pirms iesniegšanas izglītības iestādes, eksaminācijas centra un izglītības programmas akreditācijai; akreditācijas ekspertu komisijas ziņojumā norādīto ieteikumu ieviešanas izvērtējums izglītības iestādē; izglītības iestāžu iesniegto dokumentu un informācijas par dienesta konstatēto trūkumu un nepilnību novēršanas izvērtējums.  Izglītības iestāžu, citu Izglītības likumā noteiktu institūciju un zinātnisko institūciju iesniegto dokumentu projektu sākotnējā caurlūkošanā pirms iesniegšanas reģistrācijai dienests paredz izvērtēt pieteikumu (iesniegumu) un tam pievienotos dokumentus, pieteikumā (iesniegumā) minēto informāciju, iestādes vai institūcijas nolikuma projektu, dibināšanas lēmumu, izglītības iestādes vadītāja izglītības un profesionālās kvalifikācijas atbilstību ieņemamajam amatam un izglītības iestādes nosaukuma atbilstību Izglītības likumā noteiktajām prasībām.  Izglītības iestādes iesniegto dokumentu projektu sākotnējā caurlūkošanā pirms izglītības programmas licencēšanas dienests paredz izvērtēt pieteikumu (iesniegumu) un tam pievienotos dokumentus, tostarp izglītības programmas atbilstību Izglītības likumā, Vispārējās izglītības likumā, Profesionālās izglītības likumā un valsts izglītības standartos, kā arī nozares noteiktajām prasībām.  Iesniedzamo dokumentu projektu sākotnējā caurlūkošanā pirms iesniegšanas izglītības iestādes, eksaminācijas centra un izglītības programmas akreditācijai dienests paredz izvērtēt akreditācijas iesniegumu, pārbaudīt tajā minēto informāciju, tostarp Valsts izglītības informācijas sistēmā, izvērtēt pašnovērtējuma ziņojumu, izglītības programmu un mācību plānu, iekšējās kārtības noteikumus, izglītojamo mācību sasniegumu vērtēšanas kārtību un akreditācijas ekspertu komisijas ziņojumā norādīto ieteikumu ieviešanu.  Saistībā ar akreditācijas ekspertu komisijas ziņojumā norādīto ieteikumu ieviešanu, dienests izglītības iestādē paredz iepazīties ar tās darbību, vispusīgi un detalizēti izvērtēt pasākumus un informāciju par akreditācijas ieteikumu ieviešanu, izpildi un atbilstošus dokumentus.  Izglītības iestāžu iesniegto dokumentu un informācijas par dienesta konstatēto trūkumu un nepilnību novēršanu dienests paredz iepazīties gan izglītības iestādē, gan dienestā ar izglītības iestādes darbību, izvērtēt pasākumus un informāciju par konstatēto trūkumu un nepilnību novēršanu, izglītības iestādes darbības atbilstību normatīvajiem aktiem, obligātās dokumentācijas un iekšējo normatīvo aktu atbilstību ārējo normatīvo aktu prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē Izglītības iestāžu reģistrā reģistrētas izglītības iestādes (kopā 2360), proti, vispārējās izglītības iestādes (729), profesionālās pamatizglītības un vidējās izglītības iestādes (55), profesionālās ievirzes izglītības iestādes (243), profesionālās tālākizglītības un pilnveides izglītības iestādes (659), speciālās izglītības iestādes (56), pirmsskolas izglītības iestādes (618), kā arī to vadītājus un dibinātājus.  Personas, kuras sodītas par noziedzīgu nodarījumu un kuras vēlas strādāt par pedagogu. |
| 2. | Tiesiskā regulējuma ietekme uz tautsaimniecību un administratīvo slogu | Izglītības iestādēm, eksaminācijas centriem un izglītības iestāžu vadītājiem MK noteikumu projekta tiesiskais regulējums nemaina tiesības un pienākumus, kā arī veicamās darbības.  Dienesta maksas pakalpojumu izmaksu izmaiņas saistītas ar darba devēja obligātās iemaksu likmes palielināšanu.  MK noteikumu projektā paredzētais dienesta maksas pakalpojums – pieteikuma (iesnieguma) un tam pievienoto dokumentu projekta sākotnējā caurlūkošana (pirmspārbaude) pirms pieteikuma (iesnieguma) iesniegšanas dienestā – ietekmēs šī pakalpojuma ņēmējus, tas ir, izglītības iestādes, tās dibinātājus, pilnvarotos pārstāvjus. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 485154 | 12514 | 485181 | 12525 | 485181 | 12525 | 12525 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 485154 | 12514 | 485181 | 12525 | 485181 | 12525 | 12525 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 485154 | 12514 | 485181 | 12525 | 485181 | 12525 | 12525 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **2018. gadā** budžeta izdevumi **295 *euro*** apmērā.  Atlīdzība ekspertiem 72 979 *euro*, ja darba devēja valsts sociālās apdrošināšanas obligātās iemaksas (turpmāk – DD VSAOI) likme ir 23,59%, tai skaitā: atalgojums ekspertiem 59 049 *euro* un DD VSAOI 13 930 *euro.*  No 2018.gada 1.janvāra DD VSAOI likme ir 24,09%:  atalgojums ekspertiem 59 049 *euro* un DD VSAOI 14 225 *euro*.  DD VSAOI starpība 295 *euro.*  **2019. gadā** budžeta izdevumi **306 *euro*** apmērā.  Atlīdzība ekspertiem 75 506 *euro*, ja DD VSAOI likme ir 23,59%, tai skaitā: atalgojums ekspertiem 61 094 *euro* un DD VSAOI 14 412 *euro.*  No 2018. gada 1. janvāra DD VSAOI likme ir 24,09%:  atalgojums ekspertiem 61 094 *euro* un DD VSAOI 14 718 *euro*.  DD VSAOI starpība 306 *euro*.  **2020. gadā** budžeta izdevumi **306 *euro*** apmērā.  Atlīdzība ekspertiem 75 506 *euro*, ja DD VSAOI likme ir 23,59%, tai skaitā: atalgojums ekspertiem 61 094 *euro* un DD VSAOI 14 412 *euro.*  No 2018. gada 1. janvāra DD VSAOI likme ir 24,09%:  atalgojums ekspertiem 61 094 *euro* un DD VSAOI 14 718 *euro*.  DD VSAOI starpība 306 *euro*.  **2021. gadā** budžeta izdevumi **306 *euro*** apmērā.  Atlīdzība ekspertiem 75 506 *euro*, ja DD VSAOI likme ir 23,59%, tai skaitā: atalgojums ekspertiem 61 094 *euro* un DD VSAOI 14 412 *euro.*  No 2018. gada 1. janvāra DD VSAOI likme ir 24,09%:  atalgojums ekspertiem 61 094 *euro* un DD VSAOI 14 718 *euro*.  DD VSAOI starpība 306 *euro*.  Detalizēts ieņēmumu un izdevumu aprēķins dienesta paredzētā maksas pakalpojuma – pieteikuma (iesnieguma) un tam pievienoto dokumentu projekta sākotnējā pirmspārbaude – skatāms 1. un 2. pielikumā.  Iepriekš sodīto personu vienas lietas izvērtēšanas izmaksās līdz šim netika iekļautas DD VSAOI, kā arī ir mainījusies darba samaksa kvalitātes dienestā, kas ietekmē stundas likmi. Jaunā stundas likme ir 6,25 *euro* par stundu. DD VSAOI 1,51 *euro*. Kopā atlīdzība par stundu 7,76 *euro*. Starpība ar iepriekšējo atlīdzību par stundu ir 7,76 *euro* – 5,325 *euro* = 2,435 *euro*. Par vienas lietas izskatīšanu 4h\*2,435 *euro* = 9,74 *euro*. Gadā plānotais lietu skaits ir 50 lietas. Plānotais ieņēmumu pieaugums mainoties lietas izskatīšanas maksai 50\*9,74 *euro* = 487 *euro*. Plānotie izdevumi 2018., 2019., 2020. un 2021. gadā 487 *euro* apmērā.  Atlīdzība par sekretāra pienākumu pildīšanu 487 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Jaunas amata vietas netiek veidotas. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par dienesta sniegto publisko pakalpojumu cenas veidošanas algoritmu sociālie partneri (piemēram, Latvijas Darba devēju konfederācija, Latvijas Pašvaldību savienība, Latvijas Izglītības un zinātnes darbinieku arodbiedrība, arodbiedrība “Latvijas izglītības vadītāju asociācija” u.c.) tika informēti saskaņošanas procesā pirms MK noteikumu Nr. 541 pieņemšanas.  MK noteikumu projektā iekļautais maksas pakalpojuma cenas aprēķina algoritms nav mainījies un maksas pakalpojuma cena tiek aktualizēta atbilstoši likuma “Par valsts sociālo apdrošināšanu” 18. panta pirmajā daļā noteiktajam.  Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalības kārtība piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā to, ka ar MK noteikumu projektu paredzēts izdarīt grozījumu MK noteikumos Nr. 541, lai nodrošinātu MK noteikumos Nr. 541 ietvertā normatīvā regulējuma atbilstību jau spēkā esošajam ārējam tiesību aktam (likuma “Par valsts sociālo apdrošināšanu” 18. panta pirmajā daļā noteiktajam), tas būtiski nemaina esošo regulējumu un neievieš jaunas politikas iniciatīvas.  MK noteikumu projekts 2018. gada 29. jūnijā publicēts dienesta tīmekļvietnē https://ikvd.gov.lv/akreditacija-vaditaja-novertesana/, tādējādi nodrošinot sabiedrības informētību un līdzdalību tā izstrādē. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar MK noteikumu projekta izpildi dienestā netiks paplašinātas tā funkcijas un uzdevumi, kā arī netiks veidotas jaunas amata vietas.  Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

I.Juhņēviča

inita.juhnevica@ikvd.gov.lv